|  |  |
| --- | --- |
| Hajdúszoboszló Város Polgármestere 4200 Hajdúszoboszló, Hősök tere l. www.hajduszoboszlo.eu | **25.** …………………………sorszám |
| Ügyiratszám: HSZ/16033/2023A 2023. június hó 29-iképviselő-testületi ülésjegyzőkönyvének melléklete | Ügyintéző: | dr. Sléder Tamás közbeszerzési felelős |
| Törvényességi ellenőrzést végezte (jegyző/aljegyző kézjegye): |  |
| Megtárgyalja (bizottságok megnevezése): |  |
| Döntés jellege:  | egyszerű többséget igénylő |

**E L Ő T E R J E S Z T É S**

**közbeszerzési eljárások során hozott döntésekről**

**Tisztelt Képviselő-testület!**

Az elmúlt időszakban lefolytatott közbeszerzési eljárásaink során meghozott döntésekről közbeszerzési szabályzatunk alapján az alábbiakban adok számot.

1. Bár már az előző Képviselő-testületi ülésen is szerepelt a polgármesteri tájékoztatóban a „Hajdúszoboszló csapadékvíz elvezetés fejlesztése 2021” tárgyú projekt, azóta a Közbeszerzési Értesítőben is megjelent az eljárás eredményéről szóló jogszabály szerinti tájékoztatás: <https://www.kozbeszerzes.hu/adatbazis/megtekint/hirdetmeny/portal_9172_2023/>

Az eljárás során nagyon sok ajánlat került benyújtásra (1. rész 17 db, 2-3. rész 16-16 db, 4 rész 14 db), mely jelentősen növelte az eljárás időigényét. A hiánypótlások, kérdésfeltevések, közbenső döntések meghozatala után, a következő ajánlattevők kerültek nyertesként kihirdetésre:

* 1. rész: AQUA-GENERAL Szennyvíztechnológia-építő, Kereskedelmi és Szolgáltató Kft. (4200 Hajdúszoboszló, Ipartelep utca 1.), ajánlati ár: 28.498.811,-Ft,
* 2. rész: TÖMB 2002 Szolgáltató Korlátolt Felelősségű Társaság (4220 Hajdúböszörmény, Polgári utca 13.), ajánlati ár: 72.513.368,-Ft,
* 3. rész: Magyar Mélyépítő Építőipari és Szolgáltató Korlátolt Felelősségű Társaság (4200 Hajdúszoboszló, Bartók Béla utca 14.), ajánlati ár: 14.951.783,-Ft,
* 4. rész: Magyar Mélyépítő Építőipari és Szolgáltató Korlátolt Felelősségű Társaság (4200 Hajdúszoboszló, Bartók Béla utca 14.), ajánlati ár: 14.722.802,-Ft.

A nyertes ajánlatok összértéke nettó 130.686.764,-Ft. A nyertes ajánlattevőkkel a vállalkozási szerződések aláírásra kerültek, s a munkaterületek is átadásra kerültek a 4. rész (vezérárok kotrása) kivételével.

2. A „Hajdúszoboszló, Mező utca útépítése” tárgyú közbeszerzési eljárásban 6 ajánlat érkezett be, a Közbeszerzési Értesítőben is megjelent az eljárás eredményéről szóló jogszabály szerinti tájékoztatás: <https://www.kozbeszerzes.hu/adatbazis/megtekint/hirdetmeny/portal_2373_2023/>

A nyertes ajánlatot a Cívis-Út Kft. (4251 Hajdúsámson-Martinka, Orgona utca 2.) tette, ajánlati ára nettó 35.676.905,-Ft volt. A beruházást a vállalkozó időközben készre is jelentette, a műszaki átadás-átvételre 2023. június 20-án kerülhet sor.

3. A „Bölcsődei tagintézmény létrehozása” tárgyban két alkalommal is sor került szerződés-módosításra a kivitelezővel (Egberstone Korlátolt Felelősségű Társaság - 4025 Debrecen, Piac utca 53.1/4.), melyekről a Közbeszerzési Értesítőben is megjelent a jogszabály szerinti tájékoztatás:

- <https://www.kozbeszerzes.hu/adatbazis/megtekint/hirdetmeny/portal_27327_2022/>,

- <https://www.kozbeszerzes.hu/adatbazis/megtekint/hirdetmeny/portal_5179_2023/>.

Az átadás-átvételi eljárás megtörtént a tárgyi beruházás során, jelenleg a használatba-vételi eljárás folyik.

Kérem a tájékoztatás szíves elfogadását.

**Határozati javaslat:**

***„Hajdúszoboszló Város Önkormányzata Képviselő-testületének …/2023. (VI.29.) határozata***

***Hajdúszoboszló Város Önkormányzatának Képviselő-testülete a közbeszerzési eljárások során hozott döntésekről adott tájékoztatást tudomásul veszi.***

***Felelős: jegyző***

***Határidő: azonnal”***

Hajdúszoboszló, 2023. június hó 19. nap

Czeglédi Gyula

polgármester